Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14671

2. Megjegyzés. - A sérülés észlelése általában csak a "tépett-szalagos" átjátszó állomásokon lehetséges. 4.4.11.5 Amikor a 4.4.11.4 pont előírásait alkalmazzák, akkor annak az állomásnak, amelyik veszi a szolgálati közleményt, vissza kell vennie a felelősséget a hivatkozott közleményért. Ezután köteles a hivatkozott közlemény sérülésmentes másolatát ismételten továbbítani egy új (azaz megfelelően sorszámozott) közlemény azonosítóval (lásd a 4.4.2.1.1 b) pontot). Ha ez az állomás nincs birtokában az eredeti közlemény sérülésmentes változatának, akkor a 4.4.11.1 pontban leírtak szerint kell, hogy eljárjon. 4.4.11.6 Ha mielőtt az újra-feladás megkezdődne, az átjátszó állomás észleli, hogy a vett közlemény rendelkezik felismerhető "közlemény-vége jellel", de az megsérült, akkor az állomás, ha szükséges, köteles kijavítani ezt a sérülést mielőtt a közleményt továbbítaná. Megjegyzés. - A sérülés észlelésének ilyen körülményei általában csak a kézi ("tépett szalagos" /"torn tape"/) átjátszó állomásokon lehetségesek, és a leírt eljárás azokban az esetekben lehet alapvető fontosságú, amikor a közleményeket félautomata vagy teljesen automatikus állomások felé továbbították. 2007/70/II. szám 4.4.11.7 Ha egy átjátszó állomás egy közlemény újra-feladása közben észreveszi, hogy a közlemény - még a "közlemény-vége jel" előtt - valamely ponton megsérült, és még van ideje intézkedni, mielőtt a pontos "közlemény-vége jelet" leadná, akkor 1) törölnie kell a közleményt úgy, hogy a csatornára a ↓<≡QTA→QTA↓<≡ jelsorozatot adja le, amelyet teljes záró rész követ (lásd a 4.4.6 pontot); 2) visszaveszi a közleményért a felelősséget; 3) teljesíti a 4.4.11.1, vagy a 4.4.11.4 pont előírásait, amelyik a megfelelő. Megjegyzés. - A sérülés észlelésének ilyen körülményei általában csak a kézi ("tépett szalagos") átjátszó állomásokon lehetségesek, vagy félautomata állomásokon, melyek folyamatos szalagot használnak. 4.4.11.8 Ha egy állomás egy közlemény teljes egészében történő leadása után veszi észre, hogy a közlemény szöveg-, vagy feladó része sérült, vagy hiányos, és ha a közlemény hibátlan példánya a rendelkezésére áll, akkor valamennyi érintett címzettnek szolgálati közleményt kell küldjön, az alábbi szöveggel: SVC CORRECTION (a hibás közlemény feladó része) STOP (majd a helyes szöveg). Megjegyzés. - A sérülés észlelésének ilyen körülményei általában csak a kézi ("tépett szalagos") átjátszó állomásokon lehetségesek, vagy félautomata állomásokon, melyek folyamatos szalagot használnak. 4.4.11.9 Amikor egy átjátszó állomás a közlemény szöveg-részének leadása után veszi észre, hogy a közleménynek nyilvánvalóan sérült “közlemény-vége” jelzése van, akkor szabályos “közleményvége” jelet kell, hogy beillesszen és leadjon a csatornán. Megjegyzés. - A sérülés észlelésének ilyen körülményei általában csak a kézi ("tépett szalagos") átjátszó állomásokon lehetségesek, vagy félautomata állomásokon, melyek folyamatos szalagot használnak. 4.4.11.10 Ha egy átjátszó állomás egy közlemény szöveg-részének leadása után észreveszi, hogy a közleménynek nincs teljes "közlemény-vége" jelzése, de gyakorlatilag nincs lehetősége kideríteni, hogy a hiba csak a “közlemény-vége” jelzésben jelentkezett, vagy az eredeti szöveg egy része is elveszett, akkor a csatornán a következő jelsorozatot adja le: 1) ↓<≡CHECK≡TEXT≡ NEW→ENDING→ADDED→ 2) a saját állomás-azonosítója; 3) ↓<≡ 4) szabályos záró rész, a 4.4.6.1 pont előírásai szerint.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes